open-index/open-wikipedia-markdown huggingface dataset:
Perpetua Sappa Konman

Perpetua Sappa Konman (s. 29. syyskuuta 1972) on mikronesialainen lääkäri ja poliitikko. Kun hänet valittiin senaattoriksi Mikronesian kongressiin vuonna 2021, hänestä tuli ensimmäinen naispuolinen edustaja. 

Konman on syntynyt Fefanin saarella Chuukin osavaltiossa vuonna 1972. Ammatiltaan Konman on lääkäri. Hän oli naimisissa Derensio S. Konmanin kanssa, ja parilla on kuusi lasta. Derensio oli aikaisemmin toiminut Chuukin senaattorina, mutta kuoli kesken virkakauden, minkä vuoksi osavaltiossa järjestettiin täyttövaalit. Konman on kertonut miehensä poliittisen uran kannustaneen häntä itseään lähtemään mukaan politiikkaan. Konman tuli valituksi saatuaan 2532 ääntä. Hän vannoi virkavalansa 13. joulukuuta 2021.

## Lähteet
United Holy Church of America

**United Holy Church of America** on yhdysvaltalainen, pääasiassa afroamerikkalainen helluntailainen kirkkokunta. Kirkkokunta perustettiin vastauksena pastori Isaac Cheshierin vuonna 1886 Pohjois-Carolinassa johtamaan herätyskokoukseen, jonka jälkeen monet osallistujat kamppailivat yhteistyössä olemassa olevien kirkkokuntien kanssa.  

Perustajat eivät halunneet perustaa uutta kirkkokuntaa, mutta heidät ajettiin pois järjestäytyneistä kirkoista liikkeen pyhityskorostusten vuoksi. Kirkkokunta nimettiin ensin Holy Church of North Carolina, sitten Holy Church of North Carolina and Virginia. Kirkkokunta otti nykyisen nimensä vuonna 1916, ja se rekisteröitiin vuonna 1918 Durhamissa, Pohjois-Carolinassa. Kirkko kansainvälistyi vähitellen ja kärsi sisäisistä jakautumisista vuosina 1977–1998, jolloin liikkeet jälleen yhdistyivät.

## Oppi
United Holy Church of America pitää itseään apostolisena seurakuntana, jonka kulmakivi on Jeesus Kristus. Kirkko korostaa katumusta, uudistumsta sekä sydämen ja elämän pyhyyden herätystä. Kirkossa noudatetaan upotuskastetta, ehtoollista ja jalkojen peusua. Kirkko hyväksyy tuhatvuotisen valtakunnan ennen Kristuksen toista tulemista, jumalallisen parantamisen, vanhurskauttamisen uskon kautta, pyhityksen toisen armon tekona ja Hengen kasteen.

## Lähteet
Black Parade

**Black Parade** voi tarkoittaa seuraavia:

* *[[Black Parade (albumi)|Black Parade]]*, Musta Paraati -yhtyeen albumi vuodelta 2018
* *[[The Black Parade]]*, My Chemical Romance -yhtyeen albumi vuodelta 2006
* ”Black Parade”, Beyoncén kappale vuodelta 2020.
Venäjän keisarikunnan sotaministeriö

**Venäjän keisarikunnan sotaministeriö** () oli Venäjän keisarikuntaan perustettu sotilashallinnon keskuselin, joka toimi vuosina 1802–1917. Ministeriön perusti keisari Aleksanteri I 8. syyskuuta 1802 antamallaan manifestilla.

Sotaministeriö sijaitsi Pietarissa Iisakinkirkkoa vastapäätä. Vuosina 1802–1815 sitä kutsuttiin sotilasmaavoimien ministeriöksi. Ministeriön sotilasosaston päällikköä kutsuttiin arvonimellä ”sotaministeri”, joka oli virallisesti vahvistettu arvonimeksi vasta alkuvuodesta 1808 lähtien.

## Historia
Venäjän keisarikunnassa perustettiin ministeriöitä vuonna 1802, jolloin perustettiin myös *maavoimien sotilaallinen ministeriö*, tätä aikaisemmin oli toimiut sotilaskollegio sisällytettiin miniteriön organisaatioksi kokoonpanoa muuttumatta. 24. kesäkuuta 1808 alkaen maavoimien sotilaallista ministeriä kutsuttiin sotaministeriksi.

Sotaministeriö vastasi kaikista sotilashallinnon haaroista lukuun ottamatta sotilasoppilaitoksia, joiden asiat oli keskitetty suuriruhtinas Konstantin Pavlovitšin kansliaan. Ministeriötä johti sotaministeri (eli vuoteen 1808 asti maavoimien sotilasministeri).

Uusien laitosten perustamiset, hallinntokysymykset, sekä talousasiat käsitteli ministerineuvosto, joka koostui osastojen johtajista ja kenraalien jäsenistä.

## Ministerit

### Maavoimien ministerit

* Sergei Vjazmitinov 8.9.1802 – 13.1.1808
* Aleksei Araktšejev 13.1.1808 – 1.1.1810
* Michael Barclay de Tolly 20.1.1810 – 24.8.1812
* Aleksei Gortšakov 24.8.1812 – 12.12.1815

### Sotaministerit

* Pjotr ​​Konovnitsyn 12.12.1815 – 6.5.819
* Pjotr ​​Meller-Zakomelski 6.5.1819 – 14.3.1823
* Aleksandr Tatištšev 14.3.1823 – 26.8.1827
* Aleksandr Tšernyšov 26.8.1827 – 26.8.1852
* Vasili Dolgorukov 26.8.1852 – 17.4.1856
* Nikolai Suhozanet 17.4.1856 – 16.5.1861
* Dmitri Miljutin 16.5.1861 – 21.5.1881
* Pjotr Vannovski 22.5.1881 – 1.1.1898
* Aleksei Kuropatkin 1.1.1898 – 7.2.1904
* Viktor Saharov 11.3.1904 – 21.6.1905
* Aleksandr Roediger 21.6.1905 – 11.3.1909
* Vladimir Suhomlinov 11.3.1909 – 13.6.1915
* Aleksei Polivanov 13.6.1915 – 15.3.1916
* Dmitri Šuvajev 15.3.1916 – 3.1.1917
* Mihail Beljajev 3.1. – 28.2.1917
* Aleksandr Gutškov 1.3. –  30.4.1917

## Sotaministeriön lakkauttaminen
Venäjän keisarikuntaan perustettiin vuonna 1905 sotaministeriöstä riippumaton ja suoraan korkeimman vallan alainen puolustusneuvosto. Ministeriö jatkoi toimintaa vuoden 1917 helmikuun vallankumouksen jälkeen.

## Katso myös

* Venäjän keisarikunnan ministerineuvosto
* Venäjän federaation puolustusministeriö
* Venäjän väliaikainen hallitus

## Lähteet
Koror–Babeldaob-silta

**Koror–Babeldaob-silta** on silta Palaun suurimman saaren Babeldaobin ja väkirikkaimman saaren Kororin välillä. Pituutta sillalla on 413 metriä.

Ensimmäinen silta saarten välille rakennettiin vuonna 1977, mutta se romahti vuonna 1996 aiheuttaen 2 ihmisen kuoleman. Lisäksi sillan yhteydessä kulkevat vesi- ja sähkölinjat aiheuttivat merkittäviä häiriöitä Palaulla. Aluksi romahtanut silta korvattiin väliaikaisella pioneerisillalla, mutta Palaun valtio päätyi pian pyytämään apua Japanilta uuden pysyvän sillan rakentamiseksi. Japani suostui ja rahoitti rakennustöitä kehitysyhteistyövaroistaan. Rakennustöistä vastasi Kajima-niminen japanilaisyritys.

Uuden sillan rakennustyöt aloitettiin vuonna 1997 ja ne saatiin päätökseen vuonna 2001. Sillan avajaisseremonia pidettiin 11. tammikuuta 2002. Japanilta saadun avun vuoksi sillasta käytetään Palaulla yleisesti myös nimeä **Japanin–Palaun ystävyyden silta**.

Silta on suunniteltu siten, että huomattavan isot veneet pääsevät sen alitse, koska vesireitti on paitsi vilkkaasti liikennöity myös suosittu vapaa-ajanviettopaikka.

Vuonna 2016 Palaun sähköverkoista vastaava PPUC-yritys ilmoitti, että Babeldoabin ja Kororin yhdistävät linjat integroidaan osaksi sillan rakennetta. Aikaisemmin linjat olivat kulkeneet veden alla.

## Lähteet
Trietatsiini

**Trietatsiini** (C9H16N5Cl) on triatsiinijohdannaisiin kuuluva aromaattinen ja heterosyklinen orgaaninen yhdiste. Yhdistettä käytetään maataloudessa rikkaruohomyrkkynä.

## Ominaisuudet, valmistus ja käyttö
Huoneenlämpötilassa trietatsiini on väritöntä kiteistä ainetta. Yhdiste liukenee vain hyvin vähäisessä määrin veteen, mutta liukenee hieman etanoliin ja hyvin muun muassa asetoniin ja kloroformiin. Aineen herbisidiset ominaisuudet perustuvat fotosysteemi II:n toiminnan estoon, minkä vuoksi myös fotosynteesi estyy. Trietatsiini ärsyttää silmiä ja hengitysteitä.

Trietatsiinia valmistetaan syanuurikloridista, joka reagoi ensin etyyliamiinin ja seuraavassa vaiheessa dietyyliamiinin kanssa. 

Trietatsiinia käytetään rikkaruohomyrkkynä esimerkiksi peruna- ja palkokasviviljelmillä. Usein sitä käytetään yhdessä linuronin, simatsiinin tai terbutryynin kanssa. Euroopan unionin alueella aineen käyttö on ollut kiellettyä vuodesta 2002 alkaen.

## Lähteet

## Aiheesta muualla
Olbiil era Kelulau

**Olbiil era Kelulau** () on nimitys Palaun kaksikamarisille parlamentille, joka käyttää perustuslain mukaan lainsäädäntövaltaa maassa. Parlamentin palaunkielinen nimi kääntyy muotoon ”kuiskattujen päätösten talo”.

Parlamentin kaksi kamaria ovat:

* Senaatti (ylähuone)
* Edustajainhuone (alahuone)

## Lähteet
Falfurrias

**Falfurrias** on kaupunki Yhdysvalloissa Texasin osavaltiossa. Vuoden 2020 väestönlaskennassa Falfurriasin asukasluku oli 4&nbsp;609 asukasta. Kaupunki toimii Brooksin piirikunnan hallintokeskuksena.

Kaupungista noin 21 kilometriä etelään sijaitsee Falfurriasin rajatarkastusasema, joka on yksi Yhdysvaltojen vilkkaimmista. Rajatarkastusaseman läpi kulkee keskimäärin noin 10&nbsp;000 ajoneuvoa päivässä.

## Väestö
Vuoden 2020 väestönlaskennassa Falfurriasin asukasluku oli 4&nbsp;609. Asukkaista valkoisia oli 37,1&nbsp;%, aasialaisia 0,5&nbsp;%, mustia 0,5&nbsp;% ja alkuperäisasukkaita 0,3&nbsp;%. Asukkaista 11,5&nbsp;% kuului johonkin muuhun rotuun ja 50,0&nbsp;% kuului kahteen tai useampaan rotuun. 92,6&nbsp;% oli hispaanoja tai latinoita mistä tahansa rodusta. 74,2&nbsp;% asukkaista puhui kotonaan jotain muuta kieltä kuin englantia ja 4,2&nbsp;% oli syntynyt ulkomailla.

## Lähteet

## Aiheesta muualla
American Ethical Union

**American Ethical Union** on eettisen kulttuurin ja eettisen humanismin yhdistyksiä edustava kansallinen liitto Yhdysvalloissa, joka on perustettu vuonna 1876. Eettiset yhdistykset ovat seurakuntamaisia, uskonnollisia humanistisia yhteisöjä, jotka kokoontuvat säännöllisesti pohtimaan eettisiä kysymyksiä ja ihanteita sekä edistämään eettisiä suhteita yksilöiden ja ryhmien välillä.

Eettiset yhdistykset ottavat aktiivisesti kantaa sosiaalisen oikeudenmukaisuuden edistämiseen, kuten kansalais- ja ihmisoikeuksiin sekä hallinnon maallistuneisuuden suojeluun.

## Historia
1900-luvun loppuun mennessä reformijuutalaisuuden asenne Amerikassa johti moniin entistä liberaalimpiin lähestymistapoihin perinteeseen. American Ethical Union syntyi reformijuutalaisen rabbin Felix Adlerin ajatuksista, joka korosti juutalaisuuden kulttuurisia näkökohtia sen teologisen yhtenäisyyden sijaan. 

Adler, joka oli kasvatettu juutalaiseksi ja koulutettu rabbiksi, sai inspiraation uuskantilaisesta idealismista ja pyrki viemään uskonnon kohti ”puhdasta” etiikkaa ja moraalia. Säilyttäen liberaalin juutalaisen perustan, unioni on vakaasti siirtynyt humanismiin hallitsevana näkökulmanaan ja sen jäsenistöön ja johtoon on tullut merkittävä määrä ei-juutalaisia.

## Katso myös
* Reformijuutalaisuus

## Lähteet
Suolahden paloasema

**Suolahden paloasema** sijaitsee Äänekosken kaupungissa Suolahdessa osoitteessa Keiteleentie 31. Se toimii Keski-Suomen pelastuslaitoksen alaisuudessa. Suolahden paloasemalla toimii sopimuspalokunta, Suolahden palomieskerho ry, jonka jäsenet osallistuvat palo- ja pelastustehtäviin. Paloasemalla toimii myös nuoriso-osasto. Paloasemalla on sammutusauto, miehistöauto ja vene.

## Lähteet

## Aiheesta muualla

* Keski-Suomen pelastuslaitos (verkkosivut)
* Suolahden palokunta (verkkosivut)
Sumiaisten paloasema

**Sumiaisten paloasema** sijaitsee Äänekosken kaupungissa Sumiaissa osoitteessa Sepäntie 2. Se toimii Keski-Suomen pelastuslaitoksen alaisuudessa. Paloasemalla toimii osa-ainen palokunta, PVPK, Sumiaisten VPK.

## Lähteet

## Aiheesta muualla

* Keski-Suomen pelastuslaitos (verkkosivut)
Augustus Charles Gregory

**Augustus Charles Gregory** (1. elokuuta 1819 Farnsfield, Nottinghamshire– 25. kesäkuuta 1905 Brisbane) oli englantilaissyntyinen australialainen tutkimusmatkailija ja maanmittaaja. Gregory oli yksi Australian menestyneimmistä tutkimusmatkailijoista.

## Elämä

Augustus Charles Gregory syntyi Farnsfieldissä, Nottinghamshiren kreivikunnassa Englannissa 1. elokuuta 1819. Hän oli yksi viidestä veljeksestä. Hänen isänsä Joshua Gregory oli haavoittunut sotilasurassa ja sai eläkkeen sijasta maa-apurahan Swan Riverin siirtokunnasta Länsi-Australiasta, minne perhe muutti vuonna 1829.  Augustus liittyi maanmittausosastoon vuonna 1841. Hän eteni nopeasti apulaismaanmittariksi ja teki mittavia tutkimustöitä sisämaassa yhdessä veljiensä kanssa, joista erityisesti Francis ja Henry olivat tärkeitä kumppaneita. 

Vuonna 1846 Gregory johti ensimmäistä omaa tutkimusmatkaansa Perthistä pohjoiseen. Matkan aikana löydettiin hyvää laidunmaata ja kivihiiltä Irwinjoen varrelta. Tästä rohkaistuneena siirtolaiset pyysivät häntä johtamaan uuden matkan Gascoynejoen alueelle vuonna 1848. 

Gregory jatkoi tutkimuksia ja kartoitti teitä, karjanreittejä ja mineraaliesiintymiä. Hänen taitonsa huomattiin, ja vuonna 1855 hän sai johti merkittävää tutkimusmatkaa Pohjois-Australiaan. Ryhmä purjehti Queenslandista pohjoiseen ja tutki tuhansia kilometrejä jokilaaksoja, kuten Victoria-, Roper- ja Burdekin-jokia. He ylittivät aavikoita ja löysivät uusia vesistöjä.  Vaikka luonnonvarat eivät täysin vastanneet odotuksia, matka oli erittäin merkittävä tieteellisesti. Gregory sai siitä Royal Geographical Societyn kultamitalin vuonna 1863.  

Vuonna 1858 Gregory johti vielä etsintäretken kadonneen tutkimusmatkailijan Ludwig Leichhardtin perään. Kuivuus kuitenkin pakotti retkikunnan keskeyttämään etsinnät ja matkustamaan etelään Adelaideen.  Tämän jälkeen hän ei enää tehnyt suuria tutkimusmatkoja. Gregorysta tuli vuonna 1859 Queenslandin ensimmäinen kruununmaiden komissaari ja myöhemmin sen maanmittauspäällikkö. Hän hallinnoi valtavaa aluetta (yli 1,7 miljoonaa neliökilometriä), jolla asui vain 12 000 ihmistä. Gregory luopui maista vuonna 1863, ja 12. maaliskuuta 1875 William Alcock Tully korvasi hänet maanmittauspäällikkönä. 

Gregory nimitettiin Queenslandin lainsäädäntöneuvostoon vuonna 1882. Hän oli aktiivinen myös vapaamuurareissa ja uskonnollisesti omistautunut anglikaani. Hän toimi myös Queenslandin museon luottamushenkilönä ja johti Australian tiedeyhdistystä vuodesta 1895. Paikallistasolla hän toimi Brisbanen esikapungin Toowongin ensimmäisenä pormestarina vuodesta 1902. Hän sai lukuisia kunnianosoituksia, kuten Pyhän Mikaelin ja Pyhän Yrjön ritarikunnan komentajan arvo vuonna 1903. Gregory kuoli 25. kesäkuuta 1905 kotonaan Brisbanessa. Hän ei koskaan mennyt naimisiin, eikä hänellä ollut lapsia. *[[Adansonia gregorii]]* baobab-puu, Gregoryn pienkaupunki, Mount Augustus-vuori ja Gregoryjärvi ovat nimetty hänen mukaansa. 

## Lähteet

## Aiheesta muualla
Salomoninsaarten kansalaisuus

**Salomoninsaarten kansalaisuus** ona laillinen suhde yksittäisen henkilön ja Salomoninsaarten välillä. Maassa noudatetaan lähtökohtaisesti ius sanguinis -periaatetta.

## Kansalaisuuden saaminen syntymällä
Syntyperäisiä Salomoninsaarten kansalaisia ovat sellaiset henkilöt, joiden vanhemmista vähintään toisella on maan kansalaisuus lapsen syntyessä. Lapsen syntymäpaikka ei vaikuta asiaan.

## Kansalaisuuden saaminen hakemuksella
Hakemuksen perusteella Salomoninsaarten kansalaisuus voidaan myöntää henkilölle, joka täyttää seuraavat ehdot:

* on vähintään 18-vuotias
* on maan vakinainen asukas hakemuksen jättöhetkellä
* on asunut maassa vähintään viisi vuotta
* osoittaa aikomusta asettua Salomoninsaarille tai muuten säilyttävänsä kiinteät suhteet maahan kansalaisuuden saatuaan
* ymmärtää kansalaisuushakemuksensa merkityksen
* on todettu hyvämaineiseksi ja toimittanut rikosrekisterinsä maan poliisille
* pystyy ylläpitämään normaalia keskustelua englanniksi, pijiniksi tai muulla maassa tavattavalla kielellä
* ymmärtää kansalaisuuden mukana tulevat oikeudet ja velvollisuudet sekä kunnioittaa salomoninsaarelaisia perinteitä ja tapoja

Hakija, joka on naimisissa syntyperäisen Salomoninsaarten kansalaisen kanssa, voi saada kansalaisuuden, mikäli avioliitto on kestänyt vähintään viisi vuotta, hakija osoittaa halua asettua maahan (tai säilyttää muuten kiinteät suhteet) ja on todettu hyvämaineiseksi.

Poikkeukselliset ansiot tai taloudelliset panostukset valtion hyväksi eivät oikeuta helpotettuun hakuprosessiin.

## Kaksoiskansalaisuus ja kansalaisuuden menettäminen
Vuonna 2018 Salomoninsaarten parlamentti uudisti maan perustuslakia siten, että kaksoiskansalaisuus on vastaisuudessa sallittua.

Salomoninsaarten kansalaiset voivat oma-aloitteisesti luopua kansalaisuudestaan, mikäli he ovat vähintään 18-vuotiaita ja omaavat jonkun toisen maan kansalaisuuden joko entuudestaan tai saavat sellaisen luopuessaan Salomoninsaarten kansalaisuudesta.

## Lähteet

* Dziedzic, Anna (2020): *[https://cadmus.eui.eu/bitstream/handle/1814/66229/RSCAS_GLOBALCIT_Comp_2020_1.pdf Comparative Regional Report on Citizenship Law: Oceania]*, Badia Fiesolana: European University Institute 

### Viitteet
Loistava Orsini

**Loistava Orsini** () on Samuel Shellabargerin historiallinen seikkailuromaani vuodelta 1947.

Romaani sijoittuu renessanssiajan Italiaan, Cesare Borgian aikaan vuoden 1500 tienoille. Sen päähenkilönä on Andrea Orsini, älykäs ja hurmaava taiteilija ja diplomaatti, salaperäinen onnensoturi jolla on kätketty menneisyys, ja joka on Borgian salainen asiamies. Orsini selviytyy neuvokkaasti monista ansoista ja vaaroista, muun muassa palkaten häntä salamurhaamaan lähetetyn kätyrin Mario Bellin omaksi palvelijakseen. Tarinan edetessä Orsini lopulta joutuu tekemään valintoja kunnian ja oman menestyksen, politiikan ja henkilökohtaisten päämäärien välillä uhmaten Borgian kostoa. Romaani sisältää machiavellimaisia juonitteluja, taisteluja, romantiikkaa ja seikkailuja. Kirjasta tuli bestseller ja se ilmestyi suomeksi samana vuonna (1947) Auran kustantamana, ja myöhemmin kaksiosaisena WSOY-taskukirjastossa.

Romaanin pohjalta on tehty elokuva *[[Veijareiden kuningas]]* (1949).

## Lähteet

## Aiheesta muualla
*Prince of Foxes Faded Page
Venäjän keisarikunnan ulkoministeriö

**Venäjän keisarikunnan ulkoasiainministeriö** () oli Venäjän keisarikunnan keskushallinnon virasto, joka oli toiminnassa vuosina 1802–1917. Ministeriö vastasi suhteista ulkovaltioihin.

## Historia
Ministeriö on perustettu Aleksanteri I:n manifestilla 8. syyskuuta 1802. Ulkoministeriön perustamisen yhteydessä Venäjän keisarikunnan ulkoasiainkollegio toimi 10. huhtikuuta 1832 saakka ja tuli osaksi ulkoministeriötä.

Ulkoasiainministeriön perustamisesta 10. huhtikuuta 1832 annetulla henkilökohtaisella asetuksella ulkoasiainministeriö lakkautettiin ja siitä tuli osa ministeriötä. Asetuksen mukaan ulkoasiainministeriöön kuuluivat, ulkoministeriö, Aasian osasto, ulkoasiainosasto, sisäasiainosasto, talous- ja kirjanpitoasioiden osasto, sekä kolme pääarkistoa joiden kaksi toimipistettä oli Pietarissa ja yksi Moskovassa.

Ulkoministeriön rakenne ja henkilöstö ovat muuttuneet useita kertoja. Vuonna 1858 seremoniallinen osa poistettiin ulkoministeriön lainkäyttövallasta ja siirrettiin keisarillisen hovin ja appanaasien ministeriölle. Ministeriön uusi ”laitos” hyväksyttiin 22. toukokuuta 1868 jälkimmäisen tehtäviin kuuluivat poliittiset suhteet ulkomaisiin hallituksiin, Venäjän kaupan ja Venäjän etujen yleinen suojelu ulkomailla, vetoomusten tekeminen Venäjän alamaisten oikeussuojasta heidän asioissaan ulkomailla, sekä avustaminen ulkomaalaisten oikeudellisten vaatimusten täyttämisessä heidän asioissaan Venäjällä.

Vuoden 1917 lokakuun vallankumouksen jälkeen ulkoministeriön alaisuuteen perustettiin Venäjän SFNT:n ulkoasiain kansankomissaariaatti.

## Ulkoministerit ja ministeriön ministerit

* Aleksandr Vorontsov 8. syyskuuta 1802 – 16. tammikuuta 1804
* Adam Czartoryski 16. tammikuuta 1804 – 17. kesäkuuta 1806
* Andrei Budberg 17. kesäkuuta 1806 – 30. elokuuta 1807
* Nikolai Rumjantsev 30. elokuuta 1807 – 1. elokuuta 1814
* Ivan Weydemeyer 1814–1816 (ulkoasiainkorkeakoulun johtaja)
* Ioánnis Kapodístrias 9. elokuuta 1816 – 8. elokuuta 1822
* Karl Robert Nesselrode 10. huhtikuuta 1832  – 15. huhtikuuta 1856 (ministeriön johtaja jo 9. elokuuta 1816 alkaen)
* Aleksandr Gortšakov 15. huhtikuuta 1856 – 28. maaliskuuta 1882
* Nikolai Giers 28. maaliskuuta 1882 – 14. tammikuuta 1895
* Aleksei Lobanov-Rostovski 26. helmikuuta 1895 – 18. elokuuta 1896
* Nikolai Šiškin 19. elokuuta 1896 – 1. tammikuuta 1897 (vt.)
* Mihail Muravjov 1. tammikuuta 1897 – 8. kesäkuuta 1900
* Vladimir Lamsdorff 9. kesäkuuta 1900 – 28. huhtikuuta 1906
* Aleksandr Izvolski 28. huhtikuuta 1906 – 14. syyskuuta 1910
* Sergei Sazonov 14. syyskuuta 1910 – 7. heinäkuuta 1916
* Boris Stürmer 7. heinäkuuta 1916 – 10. marraskuuta 1916
* Nikolai Pokrovski 30. marraskuuta 1916 – 15. maaliskuuta 1917
* Anatoli Neratov maaliskuu 1917 (vt.)
* Pavel Miljukov maaliskuu – toukokuu 1917
* Mihail Tereštšenko 5. toukokuuta – 25. lokakuuta 1917

### Varaulkoministerit

* Aleksandr Saltykov 2. heinäkuuta 1806 – 1809 välillä ja 9. huhtikuuta 1812 – 18. joulukuuta 1812.

## Katso myös

* Venäjän keisarikunnan ministerineuvosto

## Lähteet
Palaun edustajainhuone

**Palaun edustajainhuone** () on Palaun parlamentin alahuone.

Edustajainhuoneen edustajien tulee lain mukaan täyttää seuraavat ehdot:

* Palaun kansalainen 
* väh. 25-vuotias
* asunut maassa väh. 5 vuotta ja edustamassaan vaalipiirissä väh. vuoden ennen vaaleja

Edustajat valitaan neljän vuoden välein järjestettävissä vaaleissa yhden edustajan vaalipiireistä enemmistövaalitavalla. Poliittisia puolueita ei ole, vaikkei niitä ole erikseen kiellettykään. Edustajainhuoneessa ei ole kiintiöpaikkoja esim. naisille tai nuorille. Yksi edustaja edustaa keskimäärin 621 äänestäjää.

Viimeisimmät vaalit pidettiin 5. marraskuuta 2024. Samassa yhteydessä valittiin myös presidentti. Tammikuussa 2025 puhemieheksi valittiin Gibson Kanai.

## Lähteet
28 vuotta myöhemmin

**28 vuotta myöhemmin** () on vuonna 2025 ensi-iltansa saanut Danny Boylen ohjaama ja Alex Garlandin käsikirjoittama post-apokalyptinen kauhuelokuva. Se on *[[28 päivää myöhemmin]]* -elokuvasarjan kolmas sovitus, ja sen pääosia esittävät Jodie Comer, Aaron Taylor-Johnson, Jack O’Connell, Alfie Williams ja Ralph Fiennes. Elokuvan keskiössä on post-apokalyptisessa maailmassa elävä nuori poika Spike (Williams), joka lähtee äitinsä (Comer) kanssa vaaralliselle matkalle löytääkseen tälle lääkärinhoitoa.

*28 vuotta myöhemmin* kuvattiin vuonna 2024 peräkkäin jatko-osansa, *[[28 vuotta myöhemmin: Luutemppeli]]* (2026), kanssa. Elokuva kuvattiin pääosin käyttäen iPhone 15 Pro Max -puhelimia.

*28 vuotta myöhemmin* sai Suomen-ensi-iltansa 25. kesäkuuta 2025. Elokuva sai pääosin positiivisia arvosteluja ja tuotti yli 151 miljoonaa dollaria maailmanlaajuisesti.

## Näyttelijät

## Lähteet

## Aiheesta muualla
*
Palaun senaatti

**Palaun senaatti** () on Palaun parlamentin ylähuone.

Palaun perustuslaki ei ota kantaa siihen, kuinka monta henkilöä senaattiin tulee valita. Sen sijaan parlamentti nimittää joka kahdeksas vuosi komitean, jonka tehtävänä on päättää senaatin koon ja vaalipiirien rajat. Mikäli kukaan edustaja tai äänestäjä ei vastusta ehdotusta, se astuu voimaan. Senaatin koko on enintään 18 ja vähintään 9.

Vaalit järjestetään neljän vuoden välein enemmistövaalitavalla koko maan kattavasta vaalipiiristä. Kaikki senaattorit ovat sitoutumattomia, vaikkei poliittisia puolueita ole erikseen kielletty. 

Senaattoreiksi valittavien tulee täyttää seuraavat ehdot:

* Palaun kansalainen
* väh. 25-vuotias
* on asunut maassa väh. 5 ja edustamassaan vaalipiirissä väh. vuoden ennen vaaleja

Viimeisimmät vaalit pidettiin 5. marraskuuta 2024 ja samassa yhteydessä valittiin myös maan presidentti. Senaatin puhemiehenä on vuodesta 2017 lähtien toiminut Hokkons Baules.

## Lähteet
Zendan vanki (romaani)

**Zendan vanki** () on Anthony Hopen seikkailuromaani vuodelta 1894.

Romaanin päähenkilö on Rudolf Rassendyll, englantilainen herrasmies, joka esiintyy Ruritanian kuningaskunnassa maan kuninkaana pelastaakseen oikean kuninkaan tämän velipuolen maanpetokselliselta juonelta. Tehtävässä Rassendylliä avustavat eversti Sapt ja Fritz von Tarlenheim. Romaanista tuli menestys, ja Hope kirjoitti sille jatko-osan *Rupert of Hentzau* (1898). Hopen luoma fiktiivinen keskieurooppalainen Ruritania antoi sittemmin innoitusta monille muille romaaneille ja elokuville. Zendan vanki on saanut myös lukuisia elokuvasovituksia. Romaani ilmestyi suomeksi ensimmäisen kerran vuonna 1922.

## Suomenkieliset painokset
* *Zendan vanki* (*The Prisoner of Zenda*), suom. O. A. Joutsen, Porvoo: WSOY 1922
* *Zendan vanki* (*The Prisoner of Zenda*), suom. Olavi Linnus, Helsinki: Tammi 1949
## Katso myös
*Prem Ratan Dhan Payo
*Prinssi ja kerjäläispoika
*Dave

## Lähteet

## Aiheesta muualla
*Zendan vanki Projekti Lönnrot 
*Zendan vanki Project Gutenberg
Haisnes

**Haisnes** on kunta Pohjois-Ranskassa Pas-de-Calais'n departementissa Hauts-de-Francen alueella. Se sijaitsee Dunkerque-Schelde -kanavan varrella, noin 15 kilometriä Béthunein kaupungista itään.

## Historia
Haisnesin historia juontaa roomalaisten hallintakaudelle, ja kylä sijaitsi roomalaisen tien varrella, joka yhdisti Casselin Arrasiin. Kaarle Suuren asiakirjassa Haisnesin kylä määrättiin Marchiennesin luostarille. Kaupunki linnoitettiin jo vuonna 1271, ja siitä tuli strateginen tukikohta kaikkien sotien aikana. Ensimmäisen kerran se tuhoutui vuonna 1304 ranskalaisten ja flaamien välisissä taisteluissa, ja sota jatkui useita vuosia. Seuraavan kerran Haisnes ryöstettiin vuonna 1489. Vuosina 1641, 1642 ja 1647 ranskalaiset hyökkäsivät kaupunkiin sodissa Espanjaa vastaan. Vuosina 1708–1713 Espanjan perimyssodan tiimellyksessä kylän kaikki talot poltettiin ja purettiin, vain kirkko jäi pystyyn. Vuonna 1713 Artois ja samalla siihen kuuluva Haisnes liitettiin lopullisesti Ranskaan.

Vuonna 1858 kaivosyhtiö Compagnie des mines de Douvrin löysi kunnan alueelta kivihiiltä, ja vuonna 1861 Haisnesin kaivos aloitti tuotantonsa. Yhtiön osti vuonna 1873 vaikutusvaltainen Compagnie des Mines de Lens, joka järjesteli sen uudelleen kaivokseksi nro 6. Ensimmäisen maailmansodan aikana saksalaiset tunkeutuivat Haisnesiin ja miehittäen sen. Kylä sijaitsi lähellä rintamaa ja se tuhottiin täysin. Jälleenrakennuksen aikana kaivos nro 6 modernisoitiin ja sitä käytettiin vuoteen 1936 asti. Tämän jälkeen se toimi Hulluchin kaivoksen nro 13 ilmanvaihtokuiluna aina sen sulkemiseen vuonna 1955 asti. Kaivoksen nro 6 säilyneet rakennelmat ja laitteistot on lisätty historiallisten muistomerkkien luetteloon vuonna 2004.

## Tunnettuja kuntalaisia
*John Kipling (1897-1915), sotilas, haudattu kunnan alueella olevalle sotilashautausmaalle.

## Lähteet

## Aiheesta muualla
Kiribatin kansalaisuus

**Kiribatin kansalaisuus** on laillinen suhde yksittäisen henkilön ja Kiribatin tasavallan välillä. Maassa noudatetaan lähtökohtaisesti ius soli -periaatetta.

## Kansalaisuuden saaminen syntymällä
Syntyperäisiä Kiribatin kansalaisia ovat sellaiset henkilöt, jotka ovat syntyneet Kiribatin maaperällä. Tätä ei kuitenkaan sovelleta, mikäli vahemmilla on diplomaattinen immuniteetti tai lapsi syntyy Kiribatille kuuluvalla, mutta toisen valtion miehittämällä alueella. Mikäli lapsi syntyy ulkomailla, Kiribatin kansalaisuuden voi saada automaattisesti, mikäli vähintään toisella vanhemmista on maan kansalaisuus lapsen syntyessä.

## Kansalaisuuden saaminen hakemuksella
Hakemuksen perusteella Kiribatin kansalaisuus voidaan myöntää sellaiselle vähintään 18-vuotiaalle henkilölle, joka täyttää seuraavat ehdot:

* on asunut vakinaisesti ja yhtäjaksoisesti Kiribatissa vähintään seitsemän vuotta ennen hakemuksen jättämistä
* osoittaa aikomusta asettua Kiribatille
* on todettu hyvämaineiseksi 
* osaa todistettavasti kiribatia (ei vaadita henkilöiltä, joilla on jokin vamma)
* kunnioittaa Kiribatin tapoja ja kulttuuria
* pystyy elättämään itsensä (ja mahdolliset huollettavansa)
* ymmärtää kansalaisuuteen liittyvät oikeudet ja velvollisuudet
* luopuu kaikista muista kansalaisuuksistaan
* vannoo uskollisuudenvalan

Taloudelliset panostukset tai muut poikkeukselliset ansiot eivät ole peruste helpotetule hakuprosessille Kiribatissa.

## Kaksoiskansalaisuus ja kansalaisuuden menettäminen
Kiribati ei salli kaksoiskansalaisuutta.

Kiribatin kansalaiset voivat oma-aloitteisesti luopua kansalaisuudestaan ilmoituksella, mikäli heillä on jonkin toisen maan kansalaisuus. Maan ollessa sotatilassa kansalaisuudesta luopuminen vaatii erillisluvan.

## Lähteet

* Dziedzic, Anna (2020): *[https://cadmus.eui.eu/bitstream/handle/1814/66229/RSCAS_GLOBALCIT_Comp_2020_1.pdf Comparative Regional Report on Citizenship Law: Oceania] *, Badia Fiesolana: European University Institute 

### Viitteet
Björsinkallio

**Björsinkallio** () on Vaasan 50. kaupunginosa ja asuinalue Sundomin pohjoisosassa. Se sijaitsee noin viiden kilometrin päässä keskustasta. Alueella on Björsinkallion louhos, jota ollaan kehittämässä virkistysalueeksi.

## Liikenneyhteydet
Kaupunginosa sijaitsee yhdystien 6741 varrella. Björsinkallioon pääsee Vaasan joukkoliikenteen Liftin linjalla 21 keskustasta Sundomiin.

## Lähteet
Uuraisten paloasema

**Uuraisten paloasema** sijaitsee Uuraisilla osoitteessa Hitsaajantie 6. Se toimii Keski-Suomen pelastuslaitoksen alaisuudessa. Asemalla toimii vapaaehtoinen palokunta, Uuraisten VPK r.y. 

## Lähteet

## Aiheesta muualla

* Keski-Suomen pelastuslaitos (verkkosivut)
Tyynenmeren saarten huoltohallintoalueen kansanäänestys perustuslaista 1978

**[[Tyynenmeren saarten huoltohallintoalue|Tyynenmeren saarten huoltohallintoalueen]] perustuslakia koskeva kansanäänestys** järjestettiin 12. kesäkuuta 1978. Sen tarkoituksena oli muodostaa uusi valtio, joka itsenäistyisi huoltohallintoalueesta vuoden sisällä. Kansanäänestystä ei järjestetty nykyisen Pohjois-Mariaanien alueella, joka kyllä kuului huoltohallintoalueeseen, mutta sen hallinto oli erillään sen muista osista.

Kansanäänestyksessä käytettiin osittain liikkuvia vaaliuurnia, joita kuljetettiin pienten saarten ja atollien välillä veneillä. Äänestäjien ei tarvinnut matkustaa 3 kilometriä kauemmaksi päästäkseen äänestämään. Ennen äänestyspäivää järjestettiin myös yleisötapahtumia, joissa ihmisiä opetettiin äänestämään. Vaaliuurnat olivat äänestyspäivänä auki klo 7–19 ja yhtä poikkeusta lukuun ottamatta, kun Chuukilla sijaitsevalla äänestyspaikalla ääntänsä jo käyttäneitä ihmisiä piti poistaa äänestyspaikalta, äänestys sujui ilman järjestyshäiriöitä.

Kansanäänestyksen tulos oli seuraavanlainen:

Kansanäänestyksen seurauksena Marshallinsaaret ja Palau erosivat huoltohallintoalueesta ja julistautuivat itsenäiseksi. Uuden perustuslain hyväksyneet Yap, Chuuk, Pohnpei ja Kosrae muodostivat Mikronesian federaation 10. toukokuuta 1979.

## Lähteet

* 

### Viitteet
Skandia (yritys)

**Skandia** on ruotsalainen vuonna 1855 perustettu vakuutusyhtiö. Se oli yksi Ruotsin ensimmäisistä vakuutusyhtiöistä, ensimmäinen vakuutusosakeyhtiö ja ensimmäinen henkivakuutuksia tarjonnut yhtiö Ruotsissa. Henkivakuutusten lisäksi se myi alusta asti palovakuutuksia. 

Yhtiö kansainvälistyi varhain. Jo perustamisvuonna 1855 avattiin toimisto Hampurissa. Kaksi vuotta myöhemmin toiminta aloitettiin Pietarissa. Tytäryhtiöitä ja toimistoja oli enimmillään 25 maassa, ja toiminta kattoi yli 100 maata ympäri maailmaa.

Vuonna 2002  Skandia myi Yhdysvaltain-toimintonsa yhdysvaltalaiselle henkivakuutusyhtiö Prudential Financialille 1,15 miljardilla eurolla.

Vuonna 2006 eteläafrikkalainen Old Mutual osti lähes 75 % Skandian liiketoiminnasta. 2012 OP-Pohjola osti sen Suomen-toiminnot. Vuonna 2014 tytäryhtiö Skandia Liv osti emoyhtiönsä Old Mutualilta, ja Skandiasta tuli jälleen keskinäinen vakuutusyhtiö. Toimitusjohtaja vuodesta 2015 on ollut Frans Lindelöw.

Vuonna 2010 yhtiö tuomittiin maksamaan korvauksia tuhansille suomalaisille asiakkailleen. Skandia Life oli myynyt vuosina 1998–2003 tuhansia sijoitussidonnaisia eläke- ja sijoitusvakuutuksia tarjouslaskelmalla, josta puuttui vakuutusyhtiön perimä vuotuinen yhden prosentin suuruinen kulu. Vakuutusvalvontavirasto huomautti virheestä ja vaati Skandiaa korjaamaan tarjouslaskelmansa. Tapauksen käsittely eteni korkeimpaan oikeuteen asti.

1990-luvun loppuvuosina yhtiö maksoi johtajilleen valtavia bonuksia. Syyttäjän mielestä johtajat syyllistyivät törkeisiin verorikoksiin siirtäessään kahdeksan miljoonan euron edestä saamiaan bonusrahoja Ruotsin verottajan ulottumattomiin, mutta Tukholman käräjäoikeus vapautti johtajat veropetossyytteistä.

## Lähteet
Inga Röning

**Inga Röning** (s. 8. maaliskuuta 1974) on suomalainen kirjailija, käsikirjoittaja ja toimittaja.

Röning kirjoitti ylioppilaaksi Pyhäjoen lukiosta ja kouluttautui graafiseksi suunnittelijaksi. Hän on toiminut käsikirjoittajana muun muassa Ylellä. Röning on julkaissut sekä aikuisille suunnattuja teoksia että lastenkirjallisuutta.

## Teokset
### Romaanit
* *Hippiäinen* (Tammi, 2015)
* *Unisammakko* (Tammi, 2016; itsenäinen jatko-osa *Hippiäiselle*)

### Lastenkirjat
* *Kohti Pystynyppyläin puhurivuoristoa* (Tammi, 2005)
* *Oiva – Lentokone, joka pelkäsi lentämistä* (Tammi, 2011)

## Lähteet
Lillers

**Lillers** on kunta Pohjois-Ranskassa Pas-de-Calais’n departementissa Hauts-de-Francen alueella. Se sijaitsee noin 13 kilometriä Béthunein kaupungista länteen.

Kaupunki sijaitsee Artois’n kukkuloiden ja Lysin jokilaakson välissä. Kunnan pinta-alasta on yli 60 % viljelysmaata. Lillers oli huomattava kenkäteollisuuskaupunki toiseen maailmansotaan asti, mutta myöhemmin se siirsi painopisteensä konepaja- ja tekstiiliteollisuuteen, kuljetukseen ja logistiikkaan sekä maataloustuotteiden jalostukseen kuten sokeritehtaaseen ja tislaamoon.

Kunnan nähtävyyksiä on Saint-Omerin kollegiokirkko, joka on Pohjois-Ranskan suurin romaaninen uskonnollinen rakennus. Kirkon ensimmäiset perustukset rakennettiin luultavasti vuonna 1043 tai 1048, ja kirkko pystytettiin vuosien 1125 ja 1135 välillä. Lillersin herra Wenemar rakennutti kirkon Pyhän Omerin kunniaksi tehtyään pyhiinvaelluksen Roomaan. Kirkko on kunnostettu 1500- ja 1600-luvuilla.

Hopeasepän talo, La Maison de l’Argentier, on kaupungin vanhin talo. Se on rakennettu vuonna 1631.

## Tunnettuja kuntalaisia
*Henri Leconte (s. 1963), tennispelaaja

## Lähteet

## Aiheesta muualla
Helsinge (Gribskov)

**Helsinge** on taajama Gribskovin kunnassa Tanskassa. Taajamassa oli 9&nbsp;719 asukasta vuoden 2025 alussa.

Helsinge oli vuoteen 2007 samannimisen kunnan keskustaajama.

## Väestökehitys

## Tunnettuja henkilöitä
* Anders Bircow (s. 1951), näyttelijä ja koomikko

## Lähteet

## Aiheesta muualla
Anders Bircow

**Anders Werner Bircow Lassen** (s. 15. joulukuuta 1951 Helsinge) on tanskalainen näyttelijä ja koomikko. Hän on tullut tunnetuksi yhtenä Linie 3 -trion jäsenistä Thomas Ejen ja Preben Kristensenin kanssa. Bircow on myös ääninäytellyt useissa lastenelokuvissa.
## Lähteet
Miia Äkkinen

**Miia Äkkinen** (o.s. Mäki-Rahkola, s. 24. tammikuuta 1973) on uransa päättänyt pesäpalloilija. Äkkinen toimii myös Mailattarien puheenjohtajana ja on toiminut tehtävässä seuran perustamisesta lähtien. Äkkinen valittiin myös vuonna 2024 Pesäpalloliiton johtokuntaan.

## Yksityiselämä
Miia Äkkinen on pesäpalloilijoiden Petra Äkkisen ja Pihla Äkkisen äiti.

## Lähteet
Cambrin

**Cambrin** on kunta Pohjois-Ranskassa Pas-de-Calais'n departementissa Hauts-de-Francen alueella. Se sijaitsee noin kahdeksan kilometriä Béthunein kaupungista itään.

## Historia
Kylä on todennäköisesti peräisin roomalaisajalta. Arkeologiset löytöjen mukaan roomalaiset asuivat Cambrinin suoalueen rannoilla gallialaisten valtakaudella. 400-luvulla frankit asettuivat alueelle, josta tuli Merovingien valtakunta. 1300- ja 1400-luvuilla Cambrinin lordit rakennuttivat feodaalisen linnan, joka sijaitsi nykyisen hautausmaan lähettyville. Ranskan vallankumouksen aikaan linna kuului Villers-au-Tertrestä kotoisin olevalle De Wavrinin suvulle. Béthunen ja Lillen yhdistävä valtatie rakennettiin vuonna 1727, jolloin erittäin huonossa kunnossa ollut linna purettiin. 1900-luvulla Cambrin kärsi suuresti maailmansodista, erityisesti vuosien 1914–1918 sodasta, jonka aikana kylä jälleen kerran tuhoutui. Kunnan alueella on kaksi sotilashautausmaata tältä ajalta.

## Cambrinin suo
Cambrinin soiden luonnonsuojelualue kattaa yli 74 hehtaaria Cambrinin kunnassa Lillen ja Béthunen välissä. Tämä kosteikko sijaitsee Lysjoen tulvatasangolla, Beuvryn, Cuinchyn ja Festubertin soiden yhteydessä. Luonnonsuojelualue on erityisen merkittävä linnuille. Siellä pesivät muiden muassa punasotka, mustakaulauikku ja lapasorsa. Alue on muuttolintujen, kuten jouhisorsa, tavi ja harmaasorsa, levähdyspaikka. Alueella on myös merkittävä kasvillisuus. Useat havaituista lajeista ovat harvinaisia tai uhanalaisia Nord-Pas-de-Calais'ssa, kuten punakämmekkä, liejupahaputki ja lattasädekaisla.

## Lähteet

## Aiheesta muualla
L’Agefi

**L’Agefi** (lyhenne sanoista *Agence économique et financière*) on sveitsiläinen vuonna 1950 perustettu talouteen keskittyvä sanomalehti. Samanniminen lehti oli ilmestynyt Ranskassa vuodesta 1911.
## Lähteet

## Aiheesta muualla
* Lehden verkkosivut
TagesWoche

**TagesWoche** oli sveitsiläinen yhteiskunnallinen viikkolehti, joka oli linjaltaan keskusta-vasemmistolainen. Sen perusti vuonna 2011 joukko *[[Basler Zeitung|Basler Zeitungista]]* eronneita toimittajia. Lehti ilmestyi vuoteen 2018, jolloin se ajautui konkurssiin.
## Lähteet

## Aiheesta muualla
* Lehden verkkosivut
Disciples: Liberation

**Disciples: Liberation** on Frima Studion kehittämä ja Kalypso Median julkaisema taktinen roolipeli. Peli on julkaistu vuonna  PlayStation 4:lle, PlayStation 5:lle, Windowsille, Xbox Onelle ja Xbox Series X/S:lle.

## Pelaaminen
Pelin taistelut ovat vuoropohjaisia isometrisesti kuvatussa ympäristössä. Tarina kattaa yli 80 tuntia pelaamista järjestettynä lukuihin - peli ei ole aivan avoimen pelimaailman peli eikä täysin lineaarinen. Peli sijoittuu Nevandaarin fantasiamaailmaan.

## Vastaanotto
Peli sai IGN:n arvostelussa arvosanaksi 7/10. Kehuja saivat pelin maailma ja tarina. Taistelua sanottiin hauskaksi ja monipuoliseksi. Pelin ideoita voisi jalostaa edelleen ja eri järjestelmiä tasapainottaa.

## Lähteet

## Aiheesta muualla
*
Titta Jokisen filmografia ja esiintymiset

Tämä on **[[Titta Jokinen|Titta Jokisen]] filmografia ja esiintymiset**.

## Elokuvat

## Televisio

;Ääninäyttelijänä

## Teatteri

## Lähteet

## Aiheesta muualla

*  
* 
*
Lost Judgment

**Lost Judgment** () on Ryū ga Gotoku Studion kehittämä ja Segan julkaisema toimintaroolipeli. Peli on julkaisu vuonna  PlayStation 4:lle, PlayStation 5:lle, Xbox Onelle ja Xbox Series X/S:lle, sekä vuonna 2022 Windowsille.

## Pelaaminen

Peli on seuraaja vuonna 2019 julkaistulle pelille *[[Judgement]]*. Päähenkilön Yagamin on jälleen selvitettävä murhaa, sekä toimittava salassa. Pelin sijoittuu kahteen paikkaan: Kamurochoon sekä Yokohamaan. Pelissä on uusia etsiväkykyjä hiiviskelyyn ja liikkumiseen sekä todisteiden etsintään.

## Vastaanotto
Peli sai IGN:n arvostelussa arvosanaksi 7/10. Pelissä on kiinnostava ennakkoasetelma, mutta tarina ei jaksa kantaa loppuun asti ja etsivätoiminnot ovat pinnallisia. Sivujuonet olivat kuitenkin kiinnostavia.

## Lähteet

## Aiheesta muualla
*
SpellForce: Conquest of Eo

**SpellForce: Conquest of Eo** on Owned by Gravityn kehittämä ja THQ Nordicin julkaisema taktinen roolipeli. Peli on julkaistu vuonna  PlayStation 5:lle, Windowsille ja Xbox Series X/S:lle.

## Pelaaminen
*SpellForce*-sarjan pelit ovat yhdistäneet aiemmin roolipeliä ja reaaliaikaista strategiapeliä, mutta *SpellForce: Conquest Of Eo* käyttää vuoropohjaista pelaamista reaaliaikaisen sijaan. Pelaamisessa on vaikutteita 4X-lajityypin peleistä.

## Vastaanotto
OpenCriticissä pelillä on kriitikoiden keskiarvona 77/100.

## Lähteet

## Aiheesta muualla
*
Fantasy General II

**Fantasy General II: Invasion** on Owned by Gravityn kehittämä ja Slitherinen julkaisema taktiikkapeli. Peli on julkaistu vuonna  Windowsille, ja seuraavana vuonna PlayStation 4:lle, ja Xbox Onelle, sekä vuonna 2021 Nintendo Switchille.

## Vastaanotto
Peli sai V2.fi:n arvostelussa neljä tähteä viidestä.

## Lähteet

## Aiheesta muualla
*
Sherlock Holmes: Crimes and Punishments

**Sherlock Holmes: Crimes and Punishments**, myös nimellä **Crimes & Punishments: Sherlock Holmes**, on Frogwaresin kehittämä ja Focus Home Interactiven julkaisema seikkailupeli. Peli on julkaistu vuonna  PlayStation 3:lle, PlayStation 4:lle, Windowsille, Xbox 360:lle ja Xbox Onelle, sekä vuonna 2022 Nintendo Switchille.

## Pelaaminen
Peli on etsivätarina, joka sijoittuu viktoriaaniselle aikakaudelle. Pelaaja on Sherlock Holmes, jonka tehtävänä on ratkaista rikoksia.

## Vastaanotto
Peli sai IGN:n arvostelussa arvosanaksi 7.5/10.

## Lähteet

## Aiheesta muualla
*
Dungeons (pelisarja)

**Dungeons** on Realmforge Studiosin kehittämä ja Kalypso Median julkaisema strategiapelisarja.

## Pelit
* *[[Dungeons]]* (2011)
* *[[Dungeons II]]* (2015)
* *[[Dungeons III]]* (2017)
* *[[Dungeons 4]]* (2023)

## Aiheesta muualla
* Pelisarja MobyGamesissä
Audomar

**Audomar** (, ) (n. 600 – 1. marraskuuta 667) oli kristitty pyhimys, joka tunnettiin myöhemmin nimellä **Pyhä Omer**.

Audomar syntyi Coutancesin lähellä Orvalissa. Hän oli munkkina Luxeuil’n luostarissa. Noin vuonna 630 frankkien kuningas Dagobert I nimesi hänet Thérouannen piispaksi evankelioimaan nykyistä Nord-Pas-de-Calais’n aluetta. Hän paransi onnistuneesti sairaita ja käännytti Artois’n ja Flanderin uudelleen kristinuskoon. Samalla hän lunasti vankeja ja vapautti heidät sekä huolehti leskistä ja köyhistä. Vähitellen hänen maineensa kasvoi hänen tekemien ihmeiden ja parantamisten kautta. Pyhä Omer perusti luostarin, jonka ympärille kasvoi Saint-Omerin kaupunki.

Audomarille omistettua päivää vietetään 9. syyskuuta.

## Lähteet

## Aiheesta muualla
Akshay Venkatesh

**Akshay Venkatesh** (s. 1981 New Delhi, Intia) on intialaissyntyinen australialainen matemaatikko, joka toimii professorina Institute for Advanced Studyssä (IAS) ja on tunnettu tutkimuksistaan lukuteorian alalla. Hän vastaanotti Fieldsin mitalin vuonna 2018 merkittävistä panoksistaan matematiikassa.

## Elämäkerta

### Varhaiselämä ja koulutus
Akshay Venkatesh syntyi New Delhissä, Intiassa, vuonna 1981 tamililaistaustaiseen perheeseen ja muutti kaksivuotiaana Perthiin, Australiaan. Hän osoitti varhain matemaattista lahjakkuutta ja osallistui teini-iässä fysiikan ja matematiikan kansainvälisiin olympialaisiin, joissa hän sai mitaleita. Venkatesh aloitti yliopisto-opinnot Länsi-Australian yliopistossa 13-vuotiaana ja suoritti matematiikan kandidaatin tutkinnon 16-vuotiaana. Hän väitteli tohtoriksi Princetonin yliopistosta 21-vuotiaana Peter Sarnakin ohjauksessa.

### Ura
Venkatesh toimi opettajana Massachusetts Institute of Technologyssä (MIT) ja New Yorkin yliopiston Courantin instituutissa ennen siirtymistään Stanfordin yliopistoon professoriksi vuonna 2008. Myöhemmin hän sai professorin paikan Institute for Advanced Studyssä, jossa hän on toinen intialaistaustainen henkilö tässä tehtävässä.

## Tutkimus
Venkateshin tutkimus keskittyy lukuteoriaan, ja siihen liittyy geometriaa, dynamiikkaa ja algebrallista topologiaa. Hän on kehittänyt menetelmiä, jotka yhdistävät analyyttistä lukuteoriaa, ergoditeoriaa ja homotopiateoriaa. Hänen tutkimusalueitaan ovat:

* L-funktioiden subkonveksisuusarviot, jotka liittyvät Riemannin hypoteesiin
* Kvadraattimuotojen teoria lukukentissä
* Torsion aritmeettisten ryhmien kohomologiassa ja sen yhteydet K-teoriaan, Galois-representaatioihin ja motiivien L-funktioihin
* Langlandsin ohjelma, joka yhdistää geometriaa ja lukuteoriaa
* Modulaarimuotojen laskennallinen tutkimus.

## Palkinnot
Venkatesh on saanut useita tunnustuksia, mukaan lukien:

* Salem Prize (2007)
* Packard Fellowship (2007)
* SASTRA Ramanujan Prize (2008)
* Infosys-palkinto matematiikassa
* Fieldsin mitali (2018).

## Yksityiselämä
Venkatesh pitää yhteyttä intialaisiin sukulaisiinsa ja vierailee maassa säännöllisesti, erityisesti Tata Institute of Fundamental Researchissä (TIFR) Mumbaissa. Hänen harrastuksiinsa kuuluvat juokseminen, kaunokirjallisuuden lukeminen sekä intialaisen klassisen musiikin ja länsimaisen rockmusiikin kuuntelu.

## Lähteet
Society for Humanistic Judaism

**Society for Humanistic Judaism** (lyh. **SHJ**) on yhdysvaltalainen humanistisen juutalaisuuden seurakunta- ja yhteisöorganisaatio. SHJ:n toiminta on suuntautunut kulttuurisille, sekulaareille, humanistisille, ateistisille, agnostikoille ja vapaa-ajattelijoille, mutta ei-uskonnollisille juutalaisille.

## Historia
1960-luvulle mennessä reformijuutalaisuuden liberaalimpi siipi oli siirtymässä jopa reformiteologian lähestymistapojen ulkopuolelle ja omaksui humanistisen kannan. He erosivat sekä American Ethical Unionista että American Conservative Unionista halustaan säilyttää rabbin johtaman synagogan uskonnolliset perinteet. 

Tämä kanta johti Society for Humanistic Judaism -järjestön perustamiseen vuonna 1963. Yhdistyksen perusti rabbi Sherwin Wine, joka ehdotti juutalaisen uskonnollisen elämän jatkamista ilman minkäänlaista jumalan olemassaolon tunnustamista.

## Lähteet
Dungeons 4

**Dungeons 4** on Realmforge Studiosin kehittämä ja Kalypso Median julkaisema strategiapeli. Peli on julkaistu vuonna  PlayStation 5:lle, Windowsille ja Xbox Series X/S:lle.

## Pelaaminen
Pelissä rakennetaan luolastoa kuten sarjan aiemmissa osissa. Tarina jatkaa edellisestä *[[Dungeons 3]]:sta*, mutta sitä ei ole välttämätöntä tuntea ennestään. *[[Dungeon Keeper]]in* vaikutus näkyy sarjan inspiraationa, mutta peli on kasvanut merkittävästi. Pelissä on luolaston rakentamisen ja hallinnan lisäksi joukkojen vieminen pintamaailmaan.

## Vastaanotto
Kriitikoiden keskiarvo OpenCriticissä on 78/100.

## Lähteet

## Aiheesta muualla
*
Isbergues

**Isbergues** on kunta Pohjois-Ranskassa Pas-de-Calais'n departementissa Hauts-de-Francen alueella. Se sijaitsee Dunkerque-Schelde -kanavan varrella, noin 20 kilometriä Béthunein kaupungista luoteeseen.

## Historia
Isberguesin kaupunki on kokenut lukuisia sotia ja epidemioita. Kaupunki kärsi satavuotisen sodan (1337–1453) taisteluista sekä 1500- ja 1600-lukujen sodista. Myös rutto vaivasi kaupunkia useaan otteeseen 1600-luvun alkupuolella. Pahimmillaan kaupunki menetti epidemiaan puolet väestöstään.

## Talous
Kaupunkiin rakennettiin 1880-luvulla terästehdas, joka erikoistui rautatiekiskojen tuotantoon. Tehtaalla oli paljon belgialaisia terästyöntekijöitä, ja vuonna 1886 Isberguesissa asui 604 belgialaista. Tehdas on tuottanut kidesuunnattuja sähköteräksiä vuodesta 1955 lähtien. Vuonna 1999 ThyssenKrupp Steel osti terästehtaan, ja vuonna 2002 siitä tuli ThyssenKrupp Electrical Steelin tytäryhtiö. Nykyään tehtaan tuotantokapasiteetti on 75 000 tonnia vuodessa, ja se työllistää noin 600 henkilöä. Kaupungissa toimii myös ruostumatonta terästä valmistava tehdas Aperam Stainless France.

## Urheilu
Joka vuosi vuodesta 1947 lähtien kaupunki on isännöinyt Grand Prix d'Isbergues -maantiepyöräilykilpailua. Vuodesta 2018 lähtien tämä Artois’n klassikko on järjestetty myös naisten kilpailuna.

## Lähteet

## Aiheesta muualla
Church of God of Prophecy

**Church of God of Prophecy** (lyh. **COGOP**) on yhdysvaltalainen pyhitys-helluntailainen kirkkokunta, jonka perusti vuonna 1903 Ambrose J. Tomlinson. Vuonna 1907 yleiskokous hyväksyi virallisesti nimeksi *Church of God*. Vuonna 1952 nimeen lisättiin sana *Prophecy* erottamaan organisaatio muista saman nimisistä kirkkokunnista.

Kirkkokunnalla on paikallisia seurakuntia Yhdysvalloissa 50 osavaltiossa ja kaikkiaan yli 120 maassa ympäri maailmaa. Kirkkokunnassa painotetaan voimakkaasti kansainvälistä lähetystyötä, evankeliointia, nuoriso- ja lapsityötä, nais- ja miestyötä, taloudenhoitoa, viestintää, julkaisutoimintaa, johtajuuden kehittämistä ja opetuslapseutta.

## Oppi
Historiallisesti kirkkokunta jakaa yhteisen perinnön Church of God (Cleveland, Tennessee) -kirkokunnnan kanssa ja kuuluu klassiseen pyhityshelluntailaisuuden valtavirtaan.

## Hallinto
Kirkko on rodullisesti sulautunut kaikilla tasoilla, myös ylimmässä johdossa. Naisilla on merkittävä rooli kirkon asioissa, ja he toimivat pastoraalisissa tehtävissä ja muissa johtotehtävissä. Kirkon vanhimmisto on ottanut käyttöön monijohtajuuden yleisen valvontaryhmän valinnassa. Ryhmä koostuu kahdeksasta ympäri maailmaa sijaitsevasta piispasta, jotka yhdessä yleisen valvojan kanssa vastaavat kirkon innoittavasta johtajuudesta ja vision luomisesta.

### Johtajat
A. J. Tomlinsonin kuoltua vuonna 1943 M. A. Tomlinson nimitettiin yleiseksi valvojaksi ja hän toimi tehtävässä eläkkeelle jäämiseensä asti vuonna 1990. Hän korosti yhtenäisyyttä ja yhteisöllisyyttä ilman rotuun, yhteiskuntaluokkaan tai poliittiseen vakaumukseen perustuvia rajoituksia.

Seuraava päävalvoja, Billy D. Murray, Sr., joka toimi vuodesta 1990 eläkkeelle jäämiseensä vuonna 2000, korosti sitoutumista kristillisen yhtenäisyyden ja maailman evankelioinnin edistämiseen.

Heinäkuussa 2000 Fred S. Fisher, Sr. valittiin neljänneksi yleiseksi valvojaksi Church of God of Prophecy -kirkkokuntaan, jossa hän toimi eläkkeelle jäämiseensä asti syyskuussa 2006.

Elokuussa 2006 piispa Randall E. Howard, silloinen Global Outreach Ministries -johtaja, valittiin kirkkokunnan viidenneksi yleiseksi valvojaksi.

## Lähteet
Age of Wonders 4

**Age of Wonders 4** on Triumph Studiosin kehittämä ja Paradox Interactiven julkaisema strategiapeli. Peli on julkaistu vuonna  PlayStation 5:lle, Windowsille ja Xbox Series X/S:lle.

## Pelaaminen
Peli on 4X-tyylinen strategiapeli, joka sijoittuu fantasiamaailmaan. Eri alueilla tyhjästä aloittaminen perustellaan pelin juonessa eri maailmojen välillä liikkumisella. Pelissä on taktisia taisteluita, jotka tapahtuvat omilla kentillään.

## Vastaanotto
Peli sai IGN:n arvostelussa arvosanaksi 8/10.

## Lähteet

## Aiheesta muualla
*